
Linnavara võõrandamine (kinnistu Puškini 27, Narva)

1. Asjaolud ja menetluse käik

Narva Linnavalitsuse Kultuuriosakonna Paemurru Spordikooli bilansis oli kinnistu aadressil Puškini 27, Narvas,  katastritunnus 51101:004:0027, maa sihtotstarve – sotsiaalmaa 100%, pindala 3 586 m2, bilansiline maksumus 25 100,0 krooni, mille reaalosaks on ühekorruseline hoone pindalaga 1 376,9 m2, bilansilise maksumusega 4 130 000,0 krooni. AS VANT tegi 19.05.2006 nimetatud hoone ekspertiisi, mille tulemuste põhjal anti spordikooli hoone ja rajatiste tehnilise seisukorra kohta (№ 2006-2) järgmine ekspertarvamus:
1. Laste spordikooli hoone asukohaga Puškini 27, Narvas, on avariiseisundis ja kuulub sulgemisele, kuna on täielikult amortiseerunud.

2. Hoone kapitaalremont ei ole otstarbekas, kuna tööde eeldatav eelarveline maksumus on suurem kui uue spordikompleksi ehitus samas mahus.
Eksperdiarvamusest lähtuvalt viis Paemurru Spordikool alusel oma tegevuse Puškini 27 hoonest üle teistesse linna asutustesse ja ruumidesse. Hoone vabastatakse täielikult tähtajaks 15.10.2006. 

Raamatupidamisseaduse nõuetest tulenevalt telliti BRCKV OÜ-lt 2005. a detsembris hoone eksperthinnang, milles ekspert hindas hoone maksumuseks 4 130 000,00 krooni, 2006. a mais telliti samalt eksperdilt antud vara kui kinnistu turuväärtuse hinnang (kinnistusraamatusse kantud 18.04.2006, kinnistusregistriosa nr 3406209). Ekspert hindas kinnistu turuväärtuseks                   2 800 000,00 krooni.

Hoone seisukorda ning ekspertarvamust arvestades oleks vara võõrandamine linnale kasulikum kui selle kapitaalremont.

Küsimust arutati Narva Linnavalitsuse linnavarakomisjoni 13.09.2006 istungil (protokoll nr 13), kus otsustati võõrandada linnavara aadressil Puškini 27 Narvas ning teha Linnavara- ja Majandusametile ülesandeks esitada selle võõrandamise küsimus läbivaatamiseks Narva Linnavalitsuse istungile protokollilise otsuse vastuvõtmiseks.

Narva Linnavalitsuse 19.09.2006 istungil on arutusel küsimus nimetatud linnavara üleandmise kohta Narva Linnavalitsuse Kultuuriosakonna Paemurru Spordikooli bilansist Narva Linnavalitsuse Linnavara- ja Majandusametile võõrandamisprotseduuri läbiviimiseks.

2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punktide 4, 4.1-4.5 kohaselt, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks; vara on vajalik välisriigile diplomaatilise, konsulaar- või kaubandusesinduste tarbeks; võõrandamine on ette nähtud seaduses või linnavolikogu õigusaktidega sätestatud korras. Kuna lähtudes ülalnimetatud hoone seisukorrast ning ekspertarvamusest, et vara võõrandamine on linnale kasulikum kui selle kapitaalremont, samuti võttes arvesse, et seda hoonet ei saa enam kasutada avalikuks otstarbeks, linna valitsemiseks või tulu saamiseks, on otstarbekas hoone võõrandada lähtudes Linnavara võõrandamise korra punktist 4.1. 

Linnavara võõrandamise korra punkti 13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. 
Lähtuvalt sama korra punktist 9.1 otsustus nimetatud linnavara võõrandamise puhul võetakse linnavolikogu poolt.

Vastavalt Narva Linnavolikogu 21.06.2005 määrusega nr 20/57 kinnitatud “Linnavara eeskirja” punktile 25 võõrandamisele kuuluv linnavara antakse võõrandamisprotseduuri läbiviimiseks Narva Linnavalitsuse Linnavara- ja Majandusametile.
3. Otsus

3.1. Võõrandada linnavara – kinnistu aadressil Puškini 27 Narvas, katastritunnus 51101:004:0027, kinnistusregistriosa 3406209, maa sihtotstarve – sotsiaalmaa 100%, pindala 3 586 m2, mille reaalosaks on ühekorruseline hoone, milles kasulikku pinda             1 376,9 m2, eelläbirääkimistega pakkumise korras alghinnaga 6 000 000 (kuus miljonit) krooni.

3.2.   Kehtestada järgmised võõrandamise lisatingimused:

3.2.1 maa sihtotstarbe muutmise võimalus sihtotstarbeks elamumaa, ärimaa, ühiskondlike hoonete maa;
3.2.2 investeeringud varasse vähemalt 40 000 000 (neljakümne miljoni) krooni ulatuses           4 (nelja) aasta jooksul müügilepingu sõlmimisest vastavalt ostja poolt pakutud graafikule;

3.2.3 investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;

3.2.4 trahvi tasumine ei vabasta ostjat endale võetud kohustuste täitmisest;
3.2.5 ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

3.3.  Kehtestada enampakkumise osavõtutasu 10 000 (kümme tuhat) krooni ja tagatisraha        400 000 (nelisada tuhat) krooni.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Narva Linnavalitsus võtab vastu protokollilise otsuse:

1.  Taotleda Narva Linnavolikogult otsuse vastuvõtmist linnavara – Narvas kinnistu Puškini 27 võõrandamiseks vastavalt lisatud Narva Linnavolikogu otsuse eelnõule. 

2.  Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

